1,6 milliárd forintról van szó – Megemelte a kormány a MÁV-Start jegyértékesítésének korszerűsítésére fordítható támogatást

A KÖZOP keretében a kormány 1 milliárd 598 millió forinttal – 100 százalékos támogatási tartalom mellett – megemelte a MÁV-Start Zrt. jegyértékesítése korszerűsítésének a támogatását – az erről szóló határozat a legutóbbi Magyar Közlönyben jelent meg.

Eddig “Jegy- és bérletkiadó automatahálózat megújítása a vasúti törzshálózaton” címmel 685 millió forint szerepelt a szóban forgó KÖZOP projekten, de ennek a támogatási intenzitása csak 73,06 százalék volt.

Az új támogatásként megjelent közel 1,6 milliárd forintra október utolsó napjáig kell megkötni a támogatási szerződést.

A projekt célja a MÁV-Start értékesítési folyamatainak modernizálása, az elszigetelten működő értékesítési rendszerek egységesítése, és az elavult eszközök cseréje.

A projekt keretében – a jegyértékesítés korszerűsítése céljából – szervereket, fedélzeti- és pénztári eszközöket lehet beszerezni. Szerepel még a listán egy megvalósíthatósági tanulmány elkészítése is.

Grafikon és szöveg: MTI

Tetszett a bejegyzés? Tetszik Betöltés...